《西郊寻梅》
明代·方茂夫

白发青藜乌角巾，梅花随处自留人。疏枝冷蕊原无意，野水荒山别有春。

懒去生涯诗作课，病来行乐酒相亲。狂歌醉倒花间卧，不是罗浮梦里身。

作者简介：方茂夫，初名茂科，字仲贤。南海人。献夫兄。明武宗正德八年（一五一三年）举人。时献夫为相国，茂夫仍隐居不仕，徜徉山水。著有《狎鸥亭集》。清温汝能《粤东诗海》卷一九有传。